മുല്ലപ്പെരിയാര് അണക്കെട്ടിലെ ജലനിരപ്പ് 136 അടിയിലേയ്ക്ക്... 6 അടി കൂടിയാല് ഷട്ടര് തുറക്കും ഇടുക്കി: മഴ കനത്തതോടെ മുല്ലപ്പെരിയാര് അണക്കെട്ടിലെ ജലനിരപ്പ് 136 അടിയോട് അടുക്കുന്നു. 135.80 അടിയാണ് ഇപ്പോഴത്തെ ജലനിരപ്പ്. ജലനിരപ്പ് 136 അടിയിലെത്തിയാല് ബന്ധപ്പെട്ട വില്ലേജ് ഓഫീസുകളില് കണ്ട്രോള് റൂം തുറക്കാനും നിര്ദ്ദേശം നല്കിയിട്ടുണ്ട്. ഡാമിന്റെ പരമാവധി സംഭരണ ശേഷി 142 അടിയാണ്. ജലനിരപ്പ് 140 അടിയിലെത്തിയാല് ഒന്നാമത്തെ ജാഗ്രത നിര്ദ്ദേശം നല്കും. 141 അടിയാകുമ്ബോള് രണ്ടാമത്തെ ജാഗ്രത നിര്ദേശമിറക്കും. 142 അടിയിലെത്തിയാല് മൂന്നാമത്തെ ജാഗ്രത നിര്ദ്ദേശം നല്കി ഷട്ടറുകള് തുറക്കും. പെരിയാറിന്റെ ഇരുകരകളിലുമുള്ളവരെ മാറ്റിപ്പാര്പ്പിക്കാന് കെട്ടിടങ്ങള് കണ്ടെത്താനും നിര്ദ്ദേശം നല്കി.